Jekk wieħed jitħajjar jagħmel għadira jew vaska bħal ma hemm imfisser kif il- Għasfur u l-Ambjent Naturali numru 5 żgur li għandu x'josserva u x'jitgħallem. Ma rridux ninsew li l-iskop li tagħmel għadira mhux biex tiġbor xi ħlejjaq minn agħdajjar oħra u titfagħhom ġo fiha iżda, li tosserva kif ħafna ħlejjaq jitrabbew b'mod naturali ġo l-ilma ta' l- għadira l-ġdida. Għadira bl-ilma hija attrazzjoni għalina l-bnedmin, aħseb u ara kemm tkun attrazzjoni għal dawk. il-ħlejjaq li għandhom. bżonn l-ilma ħelu biex igħixu u joktru. Wara ftit ġranet l-ilma ta' l-għadira l-ġdida jsir aħdar minħabba numru kbir ta' pjanti mikroskopiċi (pjanti żgħar ħafna li b'għajnejna ma narawhomx) li jiġu mill-arja. Dawn tant jiżdiedu li l-ilma jiħdar. Wara ftit l-ilma jsir kannella jew safrani. Dan għaliex jibdew jitrabbew annimali żgħar (mikroskopiċi) li jibdew jieklu mill-pjanti u b'hekk inaqqsuhom u l-ilma jibdel il- kulur. In-nemus ma tantx idum biex isib l- għadira u jbid fiha. Jista' jiġi dak id- dubbien irqiq li jżomm fuq wiċċ l-ilma. Xi żunżan ukoll jinżel fuq wiċċ l-ilma biex jixrob u jiġbor xi tajn biex jagħmel ix-xehda fix-xhur sħan tas-sajf. Xi nsetti oħra, bħall-imqas ta' l-ilma (water boatman) wirdiena ta' l-ilma (diving beetle), mazzarell (dragonfiv) u d-damiġella (damse/fiv) jistgħu faċil- ment jidhru jittajru waqt li jżuru l-għadira tagħna u forsi anke jbidu fiha. Fil-bidu tal-ħajja tagħhom dawn igħixu fl-ilma, iżda meta jsiru maturi jistgħu joħorġu mill-ilma u jtiru għal xi għadira oħra. Mill-arja jistgħu jiġu wkoll xi ostracods li jinvadu l-ilma minn żmien għall-ieħor. Dawn il-ħlejjaq huma l-kenniesa ta' l- għadira tagħna għaliex jieklu l-iskart u ħlejjaq mejta li jsibu fl-ilma. Għandhom forma ta' arzella tonda, bis-saqajn joħorġu minn bejn il-qxur. Għalkemm wieħed jista' jarahom b'għajnejh, dawn jidhru aħjar bl-użu ta' lenti jew mikro- skopju. Barra dawn il-ħlejjaq irqaq u oħrajn li jistgħu jsibu ruħhom fl-għadira tagħna hemm dawk akbar, bħaż-żrinġ u l- , agħsafar. Xi żrinġ li jkun fil-viċin żgur li jinġibed bħal kalamita lejn l-ilma, u jekk ikollu post fejn jistaħba mis-sħana tas- sajf żgur li jibqa' hemm għal żmien twil. ki F'każ li jkun hemm par żrinġijiet, allura il-ma jkunx diffiċli li jbidu l-bajd fl-ilma u dan ifaqqas f'imrieżep. Imbagħad xi ngħidu għall-agħsafar. IA bufula sewda u l-agħsafar tal-bejt, (i matul is-sena jista' jkollna numru kbir i: ta' viżitaturi, bħal ngħidu aħna xi 4 pitirross, xi vjolin tax-xitwa, xi zakak, xi kudirross u forsi oħrajn ukoll. Kif nistgħu naraw inkunu ħloqna ħabitat ġdid fil-ġnien jew bitħa tagħna, u dan jista' jagħtina ħafna gost u / tagħrif dwar il-ħlejjaq li jgħixu ġo l-ilma ' jew madwaru. Kull ma rridu nagħmlu 7 huwa li nosservaw u ninnotaw il-ħajja —— madwar l-għadira tagħna. e